b'\n_START_ARTICLE_\nTauno Aho\n_START_PARAGRAPH_\nTauno Aukusti Aho (10. hein\xc3\xa4kuuta 1914 Hibbing, Minnesota, Yhdysvallat \xe2\x80\x93 1996 Kuortane, Suomi) oli suomalainen harmonikansoittaja ja mestaripelimanni. H\xc3\xa4nt\xc3\xa4 pidet\xc3\xa4\xc3\xa4n er\xc3\xa4\xc3\xa4n\xc3\xa4 1900-luvun merkitt\xc3\xa4vimmist\xc3\xa4 suomalaisista kaksirivisen harmonikan taitajista.\n_START_SECTION_\nTausta\n_START_PARAGRAPH_\nAho syntyi Minnesotassa ja oli Kusti Ahon ja Hilja o.s. Mustap\xc3\xa4\xc3\xa4n esikoinen. Jo pienen\xc3\xa4 h\xc3\xa4n kuuli is\xc3\xa4ns\xc3\xa4 ja serkkunsa "Kaarangan Jaakkoon" kaksirivisen soittoa. H\xc3\xa4n alkoi soittaa, aluksi is\xc3\xa4lt\xc3\xa4\xc3\xa4n salaa, is\xc3\xa4ns\xc3\xa4 kaksirivist\xc3\xa4 jo 5\xe2\x80\x936-vuotiaana. Perhe muutti Suomeen Taunon k\xc3\xa4yty\xc3\xa4 kaksi vuotta koulua. Aluksi lomamatkaksi aiottu matka muuttuikin muuttomatkaksi, ja is\xc3\xa4-Kusti l\xc3\xa4hti yksin takaisin Amerikkaan.\n_START_SECTION_\nPelimanni\n_START_PARAGRAPH_\nAho alkoi soittaa tansseja jo 13\xe2\x80\x9314-vuotiaana, ja rippikoulun j\xc3\xa4lkeen h\xc3\xa4n hankki viisirivisenkin. Jatkosodan loppuaikoina Aho osallistui my\xc3\xb6s viihdytyskiertueille muun muassa yhdess\xc3\xa4 Viljo Vesterisen kanssa._NEWLINE_Soitettuaan pitk\xc3\xa4\xc3\xa4n viisirivist\xc3\xa4 Ahon kiinnostus takaisin kaksiriviseen elpyi 1950-luvulla.'